Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 3. melléklet a 118/2011. (VII. 11.) Korm. rendelethez
Paragraph Index: 579

c) a szerkezetben a feszültségintenzitás, valamint a képlékeny alakváltozást is figyelembe vevõ J-integrál sehol sem haladja meg a kialakult hõmérséklethez tartozó törési szívósságot. 3.2.7.1100. Vizsgálni kell az összes jellemzõ törési mechanizmust az érintett rendszerelemeknél. 3.2.7.1200. A konténmentet mint nyomástartó berendezést kell méretezni és nyomástartó képességének rendszeres ellenõrzési lehetõségét biztosítani kell. Meg kell határozni az ellenõrzés szükséges periódusát. 3.2.7.1300. A konténment szilárdsági méretezésére a nyomástartó berendezésekre vonatkozó általános elveket kell alkalmazni, figyelembe véve a teherviselõ szerkezet anyagával és konstrukciójával összefüggõ sajátosságokat. A tervezésnél figyelembe kell venni a konténmenten belüli potenciális energiaforrásokból, technológiai eredetû feltételezett kezdeti eseményekbõl, természeti jelenségekbõl és az emberi tevékenységbõl származó hatásokat is. Determinisztikus biztonsági elemzés 3.2.7.1400. Valamely biztonsági funkció teljesülésének elemzése során kizárólag a nukleáris biztonság szempontjából fontos rendszerek mûködését lehet feltételezni. A nukleáris biztonság szempontjából fontos rendszerek teljesítményét a vizsgált üzemzavari folyamat szempontjából a lehetségesek közül a legkedvezõtlenebb mértékûnek kell feltételezni. A nukleáris biztonság szempontjából fontos rendszerek és rendszerelemek körébe nem tartozó rendszerek, rendszerelemek mûködését feltételezni kell, ha azok mûködése súlyosbítja a kezdeti esemény hatását. 3.2.7.1500. Várható üzemi események és tervezési üzemzavarok elemzéseiben a biztonsági funkciót ellátó rendszereknek az adott esemény következményeit leginkább meghatározó, legsúlyosabb következményt eredményezõ egyszeres meghibásodását vagy emberi hibát kell feltételezni. Nem szükséges azonban feltételezni passzív rendszerelem meghibásodását, amennyiben igazolható, hogy az adott rendszerelem meghibásodása igen valószínûtlen, és a feltételezett kezdeti esemény bekövetkezése nincs rá hatással. 3.2.7.1600. Az elemzésekben az eseménysorra hatással bíró nem biztonsági rendszereket vagy mûködõnek, vagy nem mûködõnek kell feltételezni, attól függõen, hogy melyik állapot jelenti a nagyobb kihívást a kritériumok szempontjából. 3.2.7.1700. A várható üzemi eseményeket az abszorbens rudak beesésének elmaradásával is elemezni kell. Az értékelés során a tervezési üzemzavarokra vonatkozó kritériumokat kell használni. 3.2.7.1800. A tervezési üzemzavarok során végrehajtott kezelõi beavatkozások elemzésekor figyelembe kell venni az üzemellenõrzés, az üzemállapot értékelése, a döntéshozatal és a végrehajtás körülményeit, idõszükségletét. Az elemzésnek igazolnia kell, hogy a szükséges tevékenységek végrehajthatók a rendelkezésre álló idõ alatt. Valószínûségi biztonsági elemzés 3.2.7.1900. Az atomerõmûvi blokk jelentette teljes kockázat és a tervezés kiegyensúlyozott voltának értékelésére, valamint a biztonságnövelõ intézkedések szükségességének megítélésére valószínûségi biztonsági elemzést kell készíteni. A valószínûségi biztonsági elemzések eredményei – ezen túlmenõen – egyéb üzemviteli és karbantartási döntések megalapozásához is felhasználhatók. 3.2.7.2000. Az atomerõmûvi blokkok terveihez létesítményspecifikus 1. és 2. szintû valószínûségi biztonsági elemzést kell kidolgozni, amely figyelembe vesz minden lehetséges üzemmódot, rendszer-konfigurációt és valamennyi feltételezett kezdeti eseményt, így különösen a repülõ tárgyak, folyadék- és gõzsugár hatásait, a belsõ tüzet és elárasztást, valamint a környezõ ipari létesítmények üzemzavarait. A szélsõséges idõjárási körülményeket és a szeizmikus eseményeket is kezelni kell. 3.2.7.2100. A valószínûségi biztonsági elemzésben figyelembe kell venni a lényeges funkcionális, területi – a rendszerelemek fizikai elhelyezkedéseit alapul vevõ – és egyéb közös okból eredõ meghibásodásból fakadó függõségeket. 3.2.7.2200. Az 1. és 2. szintû valószínûségi biztonsági elemzés keretében a bizonytalansági és érzékenységi vizsgálatokat is el kell végezni. 3.2.7.2300. A valószínûségi biztonsági elemzésnek az atomerõmû viselkedését a valóságnak megfelelõen kell modelleznie, felhasználva a vonatkozó tervezési adatokat, és – az üzemeltetési és üzemzavari utasítások, valamint a balesetkezelési útmutatók terjedelmében figyelembe véve – az emberi beavatkozásokat, az azokhoz kapcsolódó potenciális emberi hibákkal együtt. 3.2.7.2400. Emberi megbízhatósági elemzéseket kell végezni, figyelembe véve azokat a tényezõket, amelyek az atomerõmûvi blokk egyes üzemállapotaiban hatással lehetnek az üzemeltetõ személyzet tevékenységére, teljesítõképességére. 3.2.7.2500. A rendszerek és emberi beavatkozások sikerkritériumainak meghatározására vonatkozó determinisztikus biztonsági elemzésekben a legjobb becslés módszerét kell alkalmazni. Ahol a legjobb becslés módszere nem alkalmazható, ott a feltételezések konzervativizmusát lehet ésszerû mértékben csökkenteni. 3.2.7.2600. A számításokhoz megbízható, hiteles, elsõsorban az adott atomerõmûvi blokkra specifikus, másodsorban az atomerõmûvi blokk típusára specifikus, harmadsorban a rendszer, rendszerelem típusára specifikus statisztikai adatokat kell használni. Az adatok forrását és a minta nagyságát dokumentálni kell. A forrásadatok változása esetén figyelembe kell venni a tervezési adatok és az üzemi viszonyok közötti különbségeket, és ezeket értékelni kell. Ahol nem állnak rendelkezésre használható statisztikai adatok, megalapozott becsléseket kell alkalmazni. 3.2.7.2700. A valószínûségi biztonsági elemzéssel igazolni kell a kockázati célok és kritériumok teljesülését, valamint a tervek és a konstrukció megfelelõen kiegyensúlyozott voltát, tehát azt, hogy nincsenek olyan rendszerek, rendszerelemek és folyamatok, amelyek aránytalanul nagy járulékot adnak a teljes kockázathoz. 3.2.7.2800. A valószínûségi biztonsági elemzés korlátait fel kell ismerni, és minden alkalmazásnál tekintettel kell lenni azokra. Egy adott valószínûségi biztonsági elemzés helytállóságát a korlátok figyelembevételével kell értékelni. 3.2.7.2900. A valószínûségi biztonsági elemzéseket a rendszerek, rendszerelemek tervezett, és tényleges karbantartásiés tesztelési,ellenõrzésigyakorlatánakmegfelelõenkellelvégezni.A valószínûségibiztonságielemzések eredményeire vonatkozó követelmények teljesülését a karbantartások, próbák és ellenõrzések rendszer- és rendszerelem-megbízhatóságra gyakorolt hatásának figyelembevételével kell igazolni. 3.2.7.3000. A valószínûségi biztonsági elemzést az engedélyes irányítási rendszerével összhangban, a rendelkezésre álló nemzetközi tapasztalatok, a bevált módszerek alkalmazásával kell elkészíteni és dokumentálni. A valószínûségi biztonsági elemzéseket rendszeresen felül kell vizsgálni, különösen abban az esetben, ha az alkalmazott feltételezéseket, adatokat és rendszertechnikai modelleket érintõ jelentõsebb átalakítást hajtanak végre az atomerõmûvi blokkon. A Végleges Biztonsági Jelentés tartalma 3.2.7.3100. Az atomerõmûvi blokk üzembe helyezése elõtt Végleges Biztonsági Jelentést kell készíteni, amely összefoglalja és egységes rendszerbe szervezi a tervezési dokumentáció alapvetõ elemeit. 3.2.7.3200. A Végleges Biztonsági Jelentésben ismertetni kell:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes